**Training**

***„Întărirea capacitaţii companiilor romaneşti de dezvoltare a parteneriatelor sociale – Responsabilitate Socială Corporativă*- conceptul, principiile și elementele de bază ale antreprenoriatului responsabil social**

**Obiectivul general al instruirii**

Principalul obiectiv este dezvoltarea cunoștințelor și abilităților managerilor privind integrarea strategică a responsabilității sociale în vederea creșterii competitivității organizaţiilor românești

**Obiectivele specifice**

1. **Consolidarea înţelegerii conceptului de responsabilitate sociala**
2. **Familiarizarea cu standardele internaţionale:** **ISO 26000, UN Global Compact, Comunicarea CE despre RS, OECD, GRI, AA1000**
3. Identificarea elementelor de responsabilitate sociala din cadrul organizaţiei
4. **Prezentarea unui model de competitivitate a antreprenoriatului social**

**Cui ii este adresat cursul**

 Reprezentanților organizațiilor profit și nonprofit cu un rol direct sau indirect în dezvoltarea practicilor specifice antreprenoriatului responsabil social

**Metodologie**

Cursul este structurat urmând principiul neurologic de abordare a oricărui element nou întâlnit de orice individ in viata de zi cu zi:

1. partea De ce? ( de ce CSR, de ce responsabilitate sociala, de ce noi, de ce nu alții, cine spune)
2. partea CUM? ( cum devin responsabil social, cum aplic, cum implic părțile co interesate, cum aleg instrumentul potrivit)
3. partea Ce? ( ce aleg sa implementez, ce soluţie găsesc la problema identificată, ce produc, ce rezultă).

Sesiunea de instruire adresează ca obiectiv principal familiarizarea participanților cu definițiile, conceptele și principiile responsabilității sociale, abordarea fiind una orientată spre elementele de practică, utilizând studii de caz, joc de roluri, exerciții, punctându-se în final elementele teoretice. Ca și intrumente de lucru trainerul va utiliza: prezentări ppt, prezzi, mindtools, filme scurte, studii de caz, ghidul IMM-urilor privind responsabiliatea socială, realizat în cadrul proiectului.

**Rezultatele instruirii**

**Cunoștințe:**

* Fundamentele responsabilității sociale și a conceptelor de bază din domeniu
* Rolul, cerințele și modul de utilizare a diferitelor standarde/ghiduri ale responsabilităţii sociale - **ISO 26000, UN Global Compact, Comunicarea CE despre RS, OECD, GRI, AA1000**
* Modelul de integrare a responsabilității sociale, procesul de implicare a părților co-interesate

**Abilități:**

* Implicarea părților co-interesate (identificare, prioritizare, dezvoltarea strategiilor și planurilor de acțiune, formarea de parteneriate, comunicare eficientă)
* Coordonarea activităților de implicare a părților co-interesate în organizația proprie.